## Odluka o proglašenju Zakona o prosvjetnoj inspekciji

### NN 50/1995 (21.7.1995.), Odluka o proglašenju Zakona o prosvjetnoj inspekciji

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske,
donosim

## ODLUKU

### O PROGLAŠENJU ZAKONA O PROSVJETNOJ INSPEKCIJI

Proglašavam Zakon o prosvjetnoj inspekciji,
koji je donio Zastupnički dom Sabora Republike Hrvatske
na sjednici 4. srpnja 1995.

Broj: 01-95-1273/1

Zagreb, 10. srpnja 1995.

Predsjednik Republike Hrvatske

**dr. Franjo Tuđman,**
v. r.

---

### ZAKON O PROSVJETNOJ INSPEKCIJI

**I. OSNOVNE ODREDBE**

Članak 1.

Ovim Zakonom uređuju se poslovi, prava, dužnosti,
ovlasli i naćin rada prosvjelne inspekcije Ministarstva
prosvjete i športa (u daljnjem tekstu: Prosvjetna inspekcija).

Članak 2.

Nadzor po ovome Zakonu provode državni službenici
u zvanju prosvjetnoga inspektora i višega prosvjetnog inspektora.

Članak 3.

(1) Za obavljanje poslova prosvjetnoga inspektora
može biti primljena i postavljena osoba koja ima visoku stručnu
spremu, najmanje pet (5) godina radnoga staža na odgojno-obrazovnim
ili pravnim i upravnim poslovima u svezi s odgojem i obrazovanjem
te položen državni stručni ispit za prosvjetnoga
inspektora.

(2) Za obavljanje poslova višega prosvjetnog
inspektora može biti primljena i postavljena osoba koja ima
visoku stručnu spremu, najmanje deset (10) godina radnoga
staža na odgojno-obrazovnim ili pravnim i upravnim poslovima
u svezi s odgojem i obrazovanjem te položen državni
stručni ispit za prosvjetnoga inspektora.

Članak 4.

Za obavljanje poslova prosvjetnoga inspektora i višega
prosvjetnog inspektora može biti primljena i postavljena
i osoba koja nema položen državni stručni ispit
za prosvjetnoga inspektora, aIi ga mora položiti u roku od
godine dana od dana prijama u službu. U protivnom prestaje
joj državna služba istekom posljednjega dana roka za
polaganje ispita.

Članak 5.

(1) Prosvjetni inspektor i viši prosvjetni inspektor
(u daljnjem tekstu: inspektor) mora imati posebnu iskaznicu kojom
dokazuje službeno svojstvo, identitet i ovlasti.

(2) Obrazac službene iskaznice, način
izdavanja i zamjene iskaznice te način vođenja očevidnika
o izdanim iskaznicama propisuje ministar prosvjete i športa
(u daljnjem tekstu: ministar).

Članak 6.

(1) Inspektor vodi očevidnik o obavljenim
pregledima. (2) Obrazac i način vođenja očevidnika
propisuje ministar.

**II. POSLOVI PROSVJETNE INSPEKCIJE**

Članak 7.

(1) Inspektori obavljaju nadzor izravnim uvidom u
opće i pojedinačne akte te uvjete i način
rada predškolskih ustanova, osnovnih i srednjih škola
i učeničkih domova i drugih pravnih osoba koje obavljaju
odgojno-obrazovnu djelatnost, osim visokih učilišta
(u daljnjem tekstu: nadzirana ustanova).

(2) Inspektori obavljaju i poslove nadzora nad radom
i postupanjem odgojno-obrazovnih ustanova koje imaju javne ovlasti
u prenijetim im poslovima državne uprave, u granicama djelokruga
Ministarstva prosvjete i športa (u daljnjem tekstu: Ministarstvo).

(3) Za nadzor nad ustanovama koje obavljaju odgoj
i obrazovanje na jeziku i pismu pripadnika etničkih i nacionalnih
zajednica ili manjina Ministarstvo osigurava potreban broj inspektora
njihove nacionalne pripadnosti. Iznimno, nadzor se može povjeriti
i inspektoru koji nije pripadnik etničke i nacionalne zajednice
ili manjine ako on potpuno vlada jezikom i pismom na kojemu se
obavlja odgoj i obrazovanje.

Članak 8.

(1) U provedbi nadzora inspektor utvrđuje stanje,
a osobito:

1. obavlja li se djelatnost i poslovanje u skladu
s aktom o osnivanju, s upisom u sudski registar ustanova, odnosno
u drugi registar u koji se upisuje nadzirana ustanova te sa suglasnošću,
odnosno odobrenjem za početak rada i obavljanje djelatnosti,

2. je li statut donesen uz suglasnost osnivača
te jesu li odredbe akta o osnivanju, statuta i drugih općih
akata kojima se uređuje javna služba učinjene
dostupnim javnosti,

3. jesu li opći akti uskladeni sa zakonom,
drugim propisima i statutom,

4. donese li se pojedinačni akti u skladu
sa zakonom, drugim propisom i općim aktima,

5. je li dnevna, tjedna i godišnja organizacija
rada provedena u skladu sa zakonom, drugim propisom i općim
aktom,

6. je li godišnje planiranje rada nadzirane
ustanove te planiranje rada zaposlenika u nadziranoj ustanovi
u skladu sa zakonom, drugim propisom i općim aktom te provodi
li se rad u skladu s planom,

7. je li broj odjela i odgojno-obrazovnih skupina
te broj djece, učenika i drugih polaznika u skladu sa zakonom,
drugim propisom i normativima,

8. jesu li učenici i drugi polaznici opterećeni
nastavom i drugim oblicima neposrednog rada u skladu sa zakonom,
drugim propisom i normativom,

9. primjenjuje li se državni pedagoški
standard, odnosno drugi propisani standardi i normativi kojima
se uređuje odgojno-obrazovna djelatnost, broj zaposlenih u
nadziranoj ustanovi, odnosno opseg radnih obveza tih osoba,

10. provodi li se upis i ispis učenika i drugih
polaznika u skladu sa zakonom, drugim propisom, općim aktom,
natječajem i odobrenjem nadležnoga tijela te ostvaruju
li se kod upisa i ispisa prava i obveze učenika i drugih
polaznika,

11. primjenjuju li se odgojne i druge mjere zbog
povrede dužnosti i neispunjavanja obveza učenika i
drugih polaznika u skladu sa zakonom, drugim propisom i općim
aktom,

12. odnose li se zaposlene osobe u nadziranoj ustanovi
prema djeci, učenicima i drugim polaznicima te prema njihovim
roditeljima u skladu s obvezama i odgovornostima,

13. ispunjavaju li se obveze prema roditeljima na
suradnju i izvješćivanje o uspjehu, napredovanju i
ponašanju učenika,

14. naplaćuju li se djeci, učenicima,
drugim polaznicima i njihovim roditeljima novčana sredstva
za propisane svehe i troše li se ta sredstva namjenski, u
skladu sa zakonom, drugim propisom, općim aktom i godišnjim
planom i programom rada,

15. osnivaju li se učeničke udruge
i klubovi u nadziranoj ustanovi u skladu sa zakonom, drugim propisom
i općim aktom,

16. provodi li se učenička prehrana,
prijevoz, obuka plivanja, učenička ekskurzija, izlet
i druga propisana aktivnost u skladu sa zakonom, drugim propisom,
općim aktom i godišnjim planom i programom,

17. izdaju li se sjedodžbe, učeničke
knjižice, potvrde i druge javne isprave o stečenom
obrazovanju, usavršavanju, osposobIjavanju i prekvalifikaciji
u skladu sa zakonom i drugim propisom,

18. obavlja li se na temelju propisanih standarda
i normativa, u skladu sa zakonom, drugim propisom i općim
aktom,

- utvrđivanje potreba za zaposlenikom, pribavljanje
suglasnosti, objava oglasa, odnosno natječaja, izbor kandidata,
zasnivanje radnoga odnosa, odnosno primanje u službu, raspored
na poslove i zaduživanje radnim obvezama,

- utvrđivanje prestanka potrebe za radom zaposlenika,
osiguravanje njegovih prava i prestanak radnog odnosa, odnosno
službe,

- zasnivanje radnoga odnosa, odnosno primanje u službu
bez oglašavanja, odnosno natječaja,

- raspoređivanje na drugo radno mjesto, odnosno
druge poslove,

19. ostvaruju li se prava, obveze i odgovornosti
iz radnog odnosa u skladu sa zakonom i drugim propisom,

20. je li imenovanje ravnatelja ili drugog poslovodnog
voditelja (u daljnjem tekstu: ravnatelj) te stručnoga voditelja
proveđeno na propisan način i u propisanom postupku
te ispunjava li ravnatelj, odnosno stručni voditelj svoje
dužnosti i obveze,

21. jesu li sastav, način imenovanja, odnosno
izbora članova i trajanje mandata upravnoga vijeća
ili drugoga kolegijalnog organa koji upravlja nadziranom ustanovom
(u daljnjem tekstu: školski odbor) te način njegova
rada i donošenja odluke u skladu sa zakonom ili aktom o osnivanju
i statutom,

22. je li sastav, osnivanje i rad stručnoga
vijeća ili drugoga stručnog kolegijalnog organa te
sastav, osnivanje i rad drugih organa nadzirane ustanove u skladu
sa zakonom, aktom o osnivanju i statutom,

23. jesu li i drugi uvjeti i način rada usklađeni
sa zakonom i drugim propisom kojim se uređuje odgojno-obrazovna
djelatnost.

Članak 9.

(1) U provedbi nadzora nad radom i postupanjem odgojno-obrazovnih
ustanova u prenijetim im poslovima državne uprave inspektor
nadzire osobito:

1. vođenje očevidnika i dokumentacije;

2. uredsko poslovanje,

3. provedbu Zakona o plaćama službenika
i namještenika u javnim službama,

4. zakonitosti općih akata stručne organizacije
kojoj su aktom Ministarstva povjerene javne ovlasti.

(2) Prosvjetna inspekcija rješava o žalbama
protiv rješenja nadzirane ustanove donesenoga u obavljanju
javnih ovlasti iz djelokruga poslova propisanih ovim Zakonom kad
je za rješavanje nadležno Ministarstvo.

(3) Poslove iz stavka 1. i 2. ovoga članka
obavljaju u pravilu viši prosvjetni inspektori.

**III. PRAVA, DUŽNOSTl, OVLASTI I NAČIN
RADA PROSVJETNE INSPEKClJE**

Članak 10.

(1) Prosvjetna inspekcija pokreće postupak
po službenoj dužnosti. O pokretanju postupka odlučuje
čelnik Prosvjetne inspekcije, odnosno unutarnje ustrojstvene
jedinice Prosvjetne inspekcije, a u njegovoj odsutnosti osoba
koju ovlasti.

(2) Prosvjetna inspekcija dužna je razmotriti
podneske građana, organa ili tijela državne uprave, tijela
lokalne samouprave i uprave ili pravnih osoba koji se odnose na
poslove iz djelokruga Prosvjetne inspekcije i izvijestiti podnositelje
o poduzetim mjerama.

Članak 11.

Inspektor ima pravo pregledati i pedagošku i
drugu dokumentaciju i evidencije, poslovne prostorije i poslovne
spise, opremu i nastavna sredstva; pregledati isprave na temelju
kojih se može utvrditi identitet osoba zaposlenih u nadziranoj
ustanovi te u upravnom postupku saslušati pojedine osobe
zaposlene u nadziranoj ustanovi.

Članak 12.

(1) Ravnatelj nadzirane ustanove dužan je inspektoru
osigurati uvjete za provedbu nadzora i pružiti mu potrebne
podatke i obavijesti.

(2) Ako ravnatelj s bilo kojega razloga ne osigura
uvjete za provedbu nadzora ili ne pruži potrebne podatke
i obavijesti, dužan je to učiniti predsjednik školskoga
odbora.

(3) Zaposlenik nadzirane ustanove dužan je na
svome području rada osigurati uvjete za obavljanje nadzora
i inspektoru pružiti potrebne podatke i obavijesti.

Članak 13.

Ako nađe da je povrijeđen zakon ili drugi
propis, inspektor ima pravo i dužnost poduzeti mjere, odnosno
izvršiti radnje za koje je ovlašten zakonom ili drugim
propisom.

Članak 14.

(1) Inspektor će narediti otklanjanje nedostataka,
odnosno nepravilnosti u određenom roku, osobito:

- ako nadzirana ustanova radi bez statuta ili drugog
općeg akta, ili ako statut ili drugi opći akt nije
donesen na propisan način ili u propisanom postupku ili
ako nije uskladen sa zakonom ili drugim propisom, ili ako statut
ili opći akt kojim se ureduju uvjeti i način obavljanja
javne službe nije dostavljen Ministarstvu ili drugom nadležnom
tijelu, ili ako odredbe akta o osnivanju, statuta ili drugog općeg
akta kojim se uređuje obavljanje djelatnosti ili dijela djelatnosti
koji se smatra javnom službom nisu učinjene dostupne
javnosti,

- ako nadzirana ustanova nije donijela ili nije dostavila
pojedinačni akt koji je bila dužna donijeti ili dostaviti,

- ako nadzirana ustanova obavlja djelatnost prije
nego što je upisana u sudski registar ustanova ili prije
nego što je pribavila konačno rješenje kojim
se utvrđuje da su ispunjeni uvjeti propisani za obavljanje
te djelatnosti, ili ako obavlja djelatnost koja nije upisana u
sudski registar ustanova a ne služi obavljanju djelatnosti
upisane u tom registru,

- ako više nisu ispunjeni uvjeti propisani za
obavljanje djelatnosti,

- ako je dnevnom, tjednom ili godišnjom organizacijom
rada ili načinom izvršenja poslova povrijeden zakon
ili drugi propis, ili ako organizacija rada ili način izvršenja
poslova nije u skladu s godišnjim planom i programom rada,
ili ako se zbog proveđene organizacije rada ili načina
izvršenja poslova ne ostvaruje propisani nastavni plan i
program,

- ako nadzirana ustanova ili zaposlenik u nadziranoj
ustanovi nisu planirali rad, ili ako planiranje rada nije obavljeno
u skladu sa zakonom, drugim propisom ili nastavnim planom i programom,
ili ako je planiranje nepotpuno,

- ako nadzirana ustanova nije primijenila državni
pedagoški standard ili drugi propisani standard ili normativ,
a osobito kod utvrđivanja broja odjela i odgojno obrazovnih
skupina u nadziranoj ustanovi ili broja djece, učenika
ili drugih polaznika u nadziranoj ustanovi, odjelima učenika
ili drugih polaznika u nadziranoj ustanovi, odjelima i odgojno-obrazovnim
skupinama, ili kod utvrđivanja potrebnoga broja zaposlenika
za izvršavanje programa, ili kod zaduživanja poslovima,

- ako dnevno opterećenje učenika ili
drugih polaznika nastavom ili drugim oblicima neposrednoga rada
nije u skladu s propisom, ili ako tjedno opterećenje odstupa
od nastavnoga plana,

- ako se upis ili ispis učenika ili drugih
polaznika ne provodi u skladu sa zakonom, drugim propisom, natječajem
ili odobrenjem nadležnoga tijela, ili ako se kod upisa ili
ispisa ne ostvaruju prava ili obveze učenika ili drugih
polaznika,

- ako se ne primjenjuju odgojne i druge mjere zbog
povrede dužnosti ili neispunjavanja obveza učenika
ili drugih polaznika,

- ako učitelji, nastavnici, stručni
suradnici ili druge osobe koje obavljaju odgoj i obrazovanje ne
ispunjavaju obvezu izvješćivanja roditelja ili skrbnika
o uspjehu, napredovanju i ponašanju učenika, ili ako
one ne ispunjavaju druge obveze prema učenicima ili drugim
polaznicima ili njihovim roditeljima ili skrbnicima,

- ako u nadziranoj ustanovi učenička
udruga ili klub nije osnovana u skladu s propisom, ili ako učenička
udruga ili klub ne služi propisanoj svrsi,

- ako se ne provodi učenička prehrana,
prijevoz, obuka plivanja ili druga propisana aktivnost, ili ako
se ne provode u skladu s propisima ili uputama nadležnoga
tijela,

- ako se izlet ili ekskurzija ne organizira u skladu
s propisom ili uputom nadležnoga tijela, ili ako se organizira
ili provodi suprotno mogućnostima roditelja ili skrbnika,
ili ako se ne ostvaruju planirani ciljevi,

- ako se ne ostvaruju prava, obveze i odgovornosti
iz radnoga odnosa ili se ostvaruju suprotno zakonu ili drugom
propisu,

- ako se ne ostvaruju prava ili se ne ispunjavaju
obveze proizašle iz napredovanja i stjecanja zvanja,

- ako imenovanje ravnatelja ili stručnog voditelja
nije proveđeno po propisanom postupku,

- ako ravnatelj ili stručni voditelj ne ispunjava
dužnosti i obveze,

- ako sastav ili način imenovanja, odnosno
izbora članova školskoga odbora ili trajanje mandata,
ili ako način njihova rada ili način donošenja
odluka nije u skladu sa zakonom, aktom o osnivanju ili statutom,

- ako sastav, osnivanje ili rad stručnoga
vijeća ili drugoga stručnog kolegijalnog organa,
ili sastav, osnivanje ili rad ostalih organa nadzirane ustanove
nije u skladu sa zakonom, aktom o osnivanju ili statutom,

- u drugim slučajevima kad je to propisano
zakonom ili drugim propisom ili kad nije propisana druga mjera.

(2) Ako nedostaci iz alineje 3. ili 4. stavka 1.
ovoga članka ne budu otklonjeni u ostavljenom roku,inspektor
će zabraniti obavljanje odgojno-obrazovne djelatnosti.

Članak 15.

(1) Inspektor će narediti:

- poništenje ocjene, ako nađe da su u postupku
povrijedeni propisi ili da zaključna ocjena nije utemeljena
na podacima o praćenju i ocjenjivanju uspjeha u tijeku nastave,
ili ako ponište nje ocjene predloži stručno-pedagoški
nadzornik ili druga osoba ovlaštena za stručno-pedagoški
nadzor,

- poništenje svjedodžbe ili druge javne
isprave ako nađe da je svjedodžba ili druga javna isprava
stečena na nezakonit način ili na temelju nezakonito
provedenih ispita, ili da je stečena kod nadzirane osobe
koja nema odobrenje za obavljanje djelatnosti, ili ako nije izdana
u propisanom obliku.

(2) Ako se naredba iz stavka 1. ovoga članka
ne provede u ostavljenom roku, ocjenu, odnosno svjedodžbu
ili drugu javnu ispravu poništit će inspektor.

Članak 16.

Inspektor će nadziranoj ustanovi zabraniti:

l. zasnivanje, odnosno raskid radnoga odnosa, ako
nađe da je potreba, odnosno prestanak potrebe za radom zaposlenika
ut vrđena suprotno standardu ili normativu ili da je u postupku
po vrijeden zakon ili drugi propis,

2. da u njoj obavlja poslove osoba koja je radni
odnos zasnovala suprotno zakonu, drugom propisu ili normativu,
odnosu no standardu,

3. da u njoj zaposlenik obavlja poslove za koje ne
ispunjava uvjete utvrđene zakonom ili drugim propisom,

4. da u njoj učitelj, nastavnik, stručni
suradnik ili druga osoba koja obavlja odgojno-obrazovne poslove
izvodi neposredni rad s učenicima iznad propisane norme,
odnosno da radi duže od punoga radnog vremena, ako utvrdi
da taj rad nije uveden u skladu s propisima ili da se njegovom
primjenom onemogućujc zapošljavanje nezaposlene osobe,

5. da u njoj odgojno-obrazovne poslove obavlja učitelj,
na stavnik, strućni suradnik ili drugi odgojno-obrazovni
zaposlenil koji u određenom roku nije stekao propisanu stručnu
spremu položio stručni ispit ili stekao pedagoško-psihološko
i metodičko obrazovanje, ili za kojega je liječničkim
nalazom utvrđeno da mu je bitno umanjena sposobnost za obavljanje
odgojno-obrazovnih poslova,

6. da u njoj učitelj, nastavnik, stručni
suradnik ili druga osoba koja obavlja odgoj i obrazovanje upotrebljava
u radu s učenicima ili drugim polaznicima neodobreni udžbenik.

Članak 17

(1) Na osnovi nalaza stručne ustanove ili
druge pravne osobe kojoj su aktom ministra povjereni poslovi stručnoga
nadzora inspektor je ovlašten poduzeti mjere propisane posebnim
zakonom.

(2) Na osnovi nalaza stručno-pedagoškog
nadzornika ili druge osobe ovlaštene za stručno-pedagoški
nadzor inspektor može:

- narediti učitelju, nastavniku, stručnom
suradniku i drugoj osobi koja obavlja odgoj i obrazovanje da u
određenom roku otkloni utvrđene propuste, nedostatke ili
nepravilnosti u radu,

- zabraniti obavljanje odgojno-obrazovnih poslova
učitelju, nastavniku, stručnom suradniku ili drugoj
osobi koja obavlja odgoj i obrazovanje.

(3) Rješenje s naredbom, odnosno zabranom iz
stavka 2. ovoga članka inspektor može donijeti ako
je stručno-pedagoški nadzornik ili druga osoba ovlaštena
za stručno-pedagoški nadzor utvrdila propuste, nedostatke
ili nepravilnosti i ako je predložila naredbu, odnosno zabranu.

(4) Nalaz s prijedlogom mjera dostavlja se Prosvjetnoj
inspekciji u roku od petnaest (15) dana od dana završetka
stručno-pedagoškog nadzora.

Članak 18.

(1) Ako u provedbi nadzora uoči stručno-pedagoške
ili druge stručne propuste, nedostatke ili nepravilnosti,
ili ako procijeni da je za utvrđivanje ili ocjenu činjenica
važnih za rješavanje stvari iz nadležnosti Prosvjetne
inspekcije potrebno stručno-pedagoško ili drugo stručno
znanje, inspektor će u roku od petnaest (15) dana zatražiti
stručno-pedagoški odnosno drugi odgovarajući
stručni nadzor.

(2) Nalaz o stručno-pedagoškom ili drugom
stručnom nadzoru dostavlja se Prosvjetnoj inspekciji u
roku od petnaest (15) dana od završetka nadzora

Članak 19.

Inspektor će predložiti razrješenje
ravnatelja, odnosno stručnoga voditelja koji je teže
povrijedio zakon ili drugi propis ili koji je počinio prekršaje
iz članka 33. stavka 1. točke 1., 2. ili 3. ovoga
Zakona.

Članak 20.

(1) Ako inspektor utvrdi da je povredom propisa učinjen
prekršaj, dužan je podnijeti zahtjev za pokretanjem
postupka sucu za prekršaje ili donijeti rješenje o prekršaju
po skraćenom postupku.

(2) Na uvjete i postupak za donošenje rješenja
o prekršaju po skraćenom postupku primjenjuju se odgovarajuće
odredbe Zakona o prekršajima.

Članak 21

(1) Inspektor je ovlašten izreći kaznu
na mjestu prekršaja u slučajevima propisanim ovim
Zakonom. O naplaćenoj kazni na mjestu prekršaja izdaje
se potvrda.

(2) Ako prekršitelj s bilo kojega razloga ne
plati kaznu na mjestu prekršaja, može to učiniti
u roku od osam (8) dana od dana kad je učinjen prekršaj.

(3) Protiv naplate kazne na mjestu prekršaja
nije dopuštena žalba.

(4) Ako inspektor ne naplati kaznu na mjestu prekršaja
ili ako osoba koja je učinila prekršaj odbije platiti
kaznu u određenom roku, inspektor će donijeti rješenje
po skraćenom postupku.

Članak 22.

(1) Ako inspektor utvrdi povredu dužnosti i
radnih obveza, podnijet će zahtjev za pokretanjem disciplinskog
postupka nadležnome organu nadzirane ustanove.

(2) Ako prosvjetni inspektor utvrdi da je povredom
propisa učinjen privredni prijestup ili kazneno djelo,
dužan je podnijeti prijavu nadležnomu državnom
odvjetništvu.

(3) Zahtjev i prijava iz stavka 1. i 2. ovoga članka
podnose se u roku od petnaest (15) dana od dana završetka
nadzora.

Članak 23.

Ako inspektor utvrdi povredu odredbe zakona, drugoga
propisa ili općeg akta nad primjenom koje nadzor obavlja
druga inspekcija, odnosno drugo tijelo državne uprave, izvijestit
će o tomu nadležnu inspekciju odnosno nadležno
tijelo državne uprave u roku od petnaest (15) dana od dana
završetka nadzora.

Članak 24.

(1) O obavljenom nadzoru i utvrđenom stanju inspektor
sastavlja zapisnik.

(2) Mjere iz članka 14., 15.,16., 17. i 29.
ovoga Zakona inspektor izriče rješenjem.

(3) Ako je rješenjem naređena kakva radnja,
u izreci rješenja odredit će se i rok u kojemu se ta
radnja ima obaviti.

(4) Ako se naređena radnja ne obavi u ostavljenom
roku ili ako se postupa protivno naloženoj obvezi, inspektor
će izvršenika prisiliti na ispunjenje obveze novčanim
kaznama ili neposrednom prisilom. Neposredna se prisila može
provesti i bez prethodne primjene novčane kazne.

(5) Prisilna novčana kazna koja se na osnovi
stavka 4. ovoga članka izriče prvi puta ne može
biti veća od 200 kuna. Svaka daljnja prisilna novčana
kazna može biti izrečena u istoj svoti.

(6) Na donošenje i izvršenje rješenja
primjenjuju se odredbe Zakona o općem upravnom postupku,
ako ovim Zakonom nije drukčije određeno.

Članak 25.

Zapisnik i rješenje inspektor je dužan
dostaviti ravnatelju i predsjedniku školskoga odbora te zaposleniku
kojemu se naređuje radnja, zabranjuje rad ili nalaže
druga obveza. Zapisnik i rješenje dostavljaju se u roku od
petnaest (15) dana od dana zaključenja zapisnika, osim
u slučajevima iz članka 28. stavka 4. i članka
29. ovoga Zakona.

Članak 26.

Za ispunjenje obveze iz rješenja odgovorni su
ravnatelj i zaposlenik nadzirane ustanove kojemu je obveza naložena.

Članak 27.

(1) Ravnatelj je dužan o ispunjenju obveze iz
rješenja izvijestiti Prosvjetnu inspekciju u roku od osam
(8) dana od isteka roka za ispunjenje obveze.

(2) Ako osoba iz stavka 1. ovoga članka iz
bilo kojega razloga ne izvijesti Prosvjetnu inspekciju o ispunjenju
obveze iz rješenja, dužan je to u istom roku učiniti
predsjednik školskoga odbora.

Članak 28.

( 1 ) Protiv rješenja može se izjaviti
žalba Ministarstvu.

(2) Žalbu iz stavka 1. ovoga članka može
izjaviti ravnatelj odnosno zaposlenik kojemu je rješenjem
naređena radnja, zabranjen rad ili naložena druga obveza.

(3) Žalba odgađa izvršenje rješenja.

(4) Iznimno, rješenjem se može odrediti
da žalba ne odgađa izvršenje kad se radi o poduzimanju
hitnih mjera koje se ne mogu odgađati. Takvo se rješenje
dostavlja u roku od osam (8) dana od dana zaključenja zapisnika.

Članak 29.

(1) Hitnim se mjerama u smislu članka 28.
stavka 4. ovoga Zakona drže naredbe i zabrane koje se odnose
na:

- odvijanje redovitog odgoja i obrazovanja,

- ostvarivanje prava na školovanje,

- statusna pitanja učenika ili drugih polaznika,

- obavljanje odgojno-obrazovne djelatnosti, ako je
utvrđeno da nisu ispunjeni propisani uvjeti ili da nadzirana
ustanova nema odobrenje za obavljanje djelatnosti,

- produljenje nastave radi ostvarenja propisanoga
broja nastavnih radnih dana i nastavnih sati,

- uporabu neodobrenih udžbenika,

- obavljanje odgojno-obrazovnog rada po neodobrenom
nastavnom planu i programu,

- upis učenika ili drugih polaznika,

- polaganje ispita, ocjenjivanje i prelazak u sljedeću
godinu,

- izricanje odgojnih mjera učenicima ili drugim
polaznicima zbog povrede dužnosti;

- obavljanje odgojno-obrazovnih poslova, ako je utvrđeno
da zaposlenik ne ispunjava propisane uvjete, ili da je zasnovao
radni odnos suprotno zakonu ili drugom propisu, ili da je na poslove
raspoređen suprotno zakonu ili drugom propisu, ili da u propisanom
roku nije položio stručni ispit, ili da u određenom
roku nije stekao propisanu stručnu spremu ili pedagoško-psihološko
i metodično obrazovanje, ili ako mu se na osnovi stručno-pedagoškoga
nadzora ili liječničkoga nalaza zabranjuje obavIjanje
tih poslova.

(2) Rješenje s naredbom ili zabranom iz stavka
1. ovoga članka može se donijeti i u tijeku nadzora
čim su činjenice na kojima se utemeljuje rješenje
utvrđene ili učinjene vjerojatnim. Naredbe i zabrane
iz rješenja moraju se tada unijeti i u zapisnik.

(3) U iznimno hitnim slučajevima, kad se radi
o poduzimanju mjera radi osiguranja javnoga mira i sigumosti ili
radi otklanjanja neposredne opasnosti za život i zdravlje
ljudi ili za imovinu, rješenje iz stavka 2. ovoga članka
može se donijeti i usmeno. Usmeno se rješenje mora unijeti
u zapisnik.

(4) Na zahtjev stranke usmeno će se rješenje
izdati u pisanome obliku u roku od osam (8) dana od dana podnošenja
zahtjeva. Taj se zahtjev može podnijeti u roku od dva (2)
mjeseca od dana donošenja usmenoga rješenja.

Članak 30.

(1) Inspektor samostalno vodi postupak, obavlja radnje
i poduzima mjere za koje je ovlašten.

(2) Nitko ne smije korištenjem službenoga
položaja ili na drugi način sprečavati ili
ometati inspektora u obavljanju nadzora i poduzimanju mjera i
radnja za koje je ovlašten.

(3) Ako se inspektoru u obavljanju nadzora i poduzimanju
mjera i radnja za koje je ovlašten pruži otpor silom
ili prijetnjom da će se nepnsredno upotrijebiti sila ili
ako se takav otpor osnovano očekuje, inspektor može
zatražiti pomoć službenih osoba nadležne
policijske uprave.

Članak 31.

(1) Inspektor je odgovoran:

1. ako propusti poduzeti, odnosno odrediti mjere
ili radnje koje je po zakonu ili drugim propisima bio dužan
poduzeti, odnosno odrediti,

2. ako prekorači ovlasti utvrđene zakonom
ili drugim propisima,

3. ako ne podnese zahtjev ili prijavu, odnosno ne
izvijesti nadležna tijela o utvrđenim nepravilnostima
i nedostacima.

(2) Propusti i prekoračenje iz prethodnoga
stavka ovoga članka teže su povrede službene
dužnosti.

Članak 32.

Inspektoru prestaje služba u slučajevima
propisanim zakonom.

Na prestanak službe i razrješenje inspektora
primjenjuju propisi o državnim službenicima.

**IV. KAZNENE ODREDBE**

Članak 33.

(1) Novčanom kaznom u iznosu od 1000 do 2000
kuna kaznit će se za prekršaj pravna osoba:

1. ako ne osigura uvjete za provedbu nadzora ili
ako inspektoru ne pruži potrebne podatke i obavijesti (članak
12.),

2. ako na bilo koji način sprečava
ili ometa inspektora u obavljanju nadzora ili poduzimanju mjera
i radnja za koje je ovlašten (članak 30. stavak 2.),

3. ako ne posIupi po rješenju (članak
26.),

4. ako u određenom roku ne izvijesti Prosvjetnu
inspekcijk o ispunjenju obveze iz rješenja (članak
27.).

(2) Za prekršaj iz stavka 1. ovoga članka
kaznit će se i ravnatelj pravne osobe novčanom kaznom
u iznosu od 800 do 801 kuna.

(3) Za prekršaj iz stavka 1. točka 4.
ovoga članka kaznit će se i predsjednik školskoga
odbora novčanom kaznom u iznosk od 600 do 1500 kuna.

Članak 34.

Novčanom kaznom u iznosu od 500 do 1000 kuna
kaznit ći se fizička osoba zaposlena kod pravkie
osobe:

1. ako na svome području rada ne osigura uvjete
za provedbu nadzora ili ako ne pruži potrebne podatke i obavijesti
(članal 12. stavak 3.),

2. ako na bilo koji način sprečava
ili ometa inspektora u obavljanju nadzora ili u poduzimanju mjera
i radnja za koje je ovlašten (članak 30. stavak 2.),

3. ako ne postupi po rješenju (članak
26.)

Članak 35.

(1) Inspektor može na temelju ovlasti iz članka
21. stavka 1. ovoga Zakona izreći novčanu kaznu na
mjestu prekršaja u iznosu od 200 kuna osobi zaposlenoj u
nadziranoj ustanovi:

1. koju zatekne u obavljanju poslova, suprotno zabrani
izrečenoj u smislu odredbe članka 14. stavak 2.,
ili odredbe članka 16. točka 1., 2., 3. i 4., ili
odredbe članka 17. stavak 2. alineja 2., ili odredbe članka
29. stavak 1. alineja 11., ili odredbe članka 29. stavak
2. ili 3. ovoga Zakona,

2. koju zatekne u uporabi neodobrenog udžbenika,
suprotno zabrani izrečenoj u smislu odredbe članka

16. točke 6., ili odredbe članka 29.
stavka 1. alineje 6., ili odredbe članka 29. stavka 2.
ili 3. ovoga Zakona,

3. koja na svome području rada ne osigura
uvjete za provedbu nadzora ili inspektoru ne pruži potrebne
podatke i obavijesti (članak 12. stavak 3.),

4. koja na bilo koji način sprečava
ili ometa inspektora u obavljanju nadzora ili u poduzimanju mjera
i radnja za koje je inspektor ovlašten (članak 30.
stavak 2.).

(2) Za prekršaj iz stavka 1. točka 1.
ili 2. ovoga članka kaznit će se i ravnatelj na mjestu
prekršaja novčanom kaznom u istom iznosu.

**V. PRIJELAZNE I ZAVRŠNE ODREDBE**

Članak 36.

Ustroj i djelokrug rada prosvjetne inspekcije uskladit
će se s odredbama ovoga Zakona u roku od dva mjeseca od
dana stupanja na snagu ovoga Zakona.

Članak 37.

Osoba koja po ranijim propisima ima položen
stručni ispit za prosvjetnoga inspektora, ili koja je bila
oslobođena polaganja tog ispita, ili koja nema položen
taj ispit, a mogla je obavljati poslove prosvjetnoga inspektora,
može i dalje obavljati poslove inspektora u smislu ovoga
Zakona.

Članak 38.

Danom stupanja na snagu ovoga Zakona prestaje primjena
Zakona o prosvjetnoj inspekciji ("Narodne novine", br.
5/81. i- 39/87) u predškolskim ustanovama, osnovnim i srednjim
školama i učeničkim domovima i drugim pravnim
osobama koje obavljaju odgoj i obrazovanje, osim u visokim učilištima.

Članak 39.

Ovaj Zakon stupa na snagu osmoga dana od dana objave
u "Narodnim novinama".

Klasa: 600-04/94-02/01

Zagreb, 4. srpnja 1995.

ZASTUPNIČK1 DOM SABORA REPUBLIKE HRVATSKE

Predsjednik Zastupničkog doma Sabora

**dr. Nedjeljko Mihanović,**
v. r.

Odluka, NN 50/1995-1020
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)